הניה שוורץ

הניה שוורץ (נולדה ב-31 במאי 1962) היא סופרת חרדית, הייתה העורכת של מגזין הנשים "בתוך המשפחה" של שבועון משפחה עד אפריל 2020.

ביוגרפיה 
נולדה בירושלים למשה יהודה רובינשטיין, מנהל חשבונות, ולנחמה, גננת, חרדים המשתייכים לחסידות גור. בהשכלתה למדה שוורץ הנחית הורים באגף לחינוך מבוגרים במשרד החינוך, ייעוץ נישואים במכללת ינ"ר ופסיכותרפיה CBT באיגוד הפסיכותרפיסטים הישראלי.

קריירה ספרותית
כתבה תחת שם עט במספר עיתונים חרדיים. בשנת 1999 הציעה למו"ל עיתון משפחה להקים עיתון נשים המיועד למגזר החרדי, דבר שלא היה קיים עד אז. היא מונתה לעורכת, ותחילה יצא מגזין "בתוך המשפחה" כנספח בעל 16 עמודים למגזין המרכזי של "משפחה", ובהמשך התרחב למוסף נרחב ונפרד. 

הוציאה לאור מספר ספרים, ביניהם משוואה בשלושה נעלמים, את אני והילדים ואמהות זה מקצוע.

בנוסף, שוורץ מפרסמת טורים באתרי אינטרנט בנושאי דת ומדינה.

חיים אישיים 
שוורץ נשואה למיכאל שוורץ, יו"ר ארגון הצלה דרום. הם מתגוררים באשדוד ולהם 8 ילדים.

הערות שוליים

עורכי עיתונים חרדים
חסידי גור
סופרות ישראליות הידועות בשם עט
סופרים ישראלים הידועים בשם עט
עורכות עיתונים ישראליות
עורכי עיתונים ישראלים
עיתונאיות חרדיות ישראליות
סופרות חרדיות ישראליות
סופרים חרדים ישראלים
בוגרי שלוחי ציבור
ישראליות שנולדו ב-1962
ישראלים שנולדו ב-1962